
ZALAGYÖMÖRŐ KÖZSÉG
ÖNKORMÁNYZATA

Szám: 867/4/2014.


J E G Y Z Ő K Ö N Y V


Készült:	Zalagyömörő Község Önkormányzatának 2014. március 25-én, 13.00 órai kezdettel megtartott nyilvános képviselő-testületi üléséről.

Helye:	Polgármesteri Hivatal 8349 Zalagyömörő, Fő 2. szám

Jelen vannak:	Illés László polgármester,
		Söjtöri Dezső alpolgármester,
		Dr. Tőtős András képviselő 

Tanácskozási joggal meghívott: Bencze Gyöngyi aljegyző

Jegyzőkönyvvezető: 	Tordáné Ughy Ilona

Távolmaradását bejelentette:	Tóth András képviselő,
			Vass Géza képviselő 


Illés László polgármester: köszöntöm a mai ülésen megjelent képviselő társaimat, az aljegyzőt és a jegyzőkönyvvezetőt.

A jelenléti ív alapján megállapítom, hogy az öt fő képviselő-testületi tagok közül jelen van három fő, így az ülés határozat képes. 

Jegyzőkönyv hitelesítőknek Söjtöri Dezsőt és Dr. Tőtős Andrást javaslom.

A javaslatot a Képviselő-testület 3 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester: javaslom, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 3 igen szavazattal – ellenszavazat, tartózkodás és határozat hozatal nélkül – elfogadta a következők szerint:

Napirendek:
1./ Zalagyömörői Cifrapalota Óvoda átalakítási és bővítési munkáinak elvégzéséhez 
      kivitelező kiválasztása
      Előadó: Illés László polgármester





2./ Helyi Választási Bizottság tagjainak megválasztása
     Előadó: Pallér Edina jegyző megbízásából Bencze Gyöngyi aljegyző

3./ Vegyes ügyek



NAPIRENDEK TÁRGYALÁSA

1./ napirend:	Zalagyömörői Cifrapalota Óvoda átalakítási és bővítési munkáinak elvégzéséhez kivitelező személyének kiválasztása
	       Előadó: Illés László polgármester


Illés László polgármester: Tájékoztatja a képviselő-testületet, hogy az óvoda felújítására vonatkozóan három építési vállalkozótól kértünk árajánlatot. Nevezetesen a Construct-TWO Kft-től, a Gáz-Coop Kft-től és a Hettyei-Éptech Kft-től. A három cég közül a Gáz-Coop és a Hettyei Éptech Kft nyújtotta be árajánlatát. (Aki úgy gondolja, a benyújtott anyagot áttanulmányozhatja.)

Az árajánlatok áttanulmányozására, értékelésére felkértem egy építészmérnököt, Szabó Dánielt. Ő mindkét cég árajánlatát értékelte, és egyértelműen a Hettyei Éptech Kft árajánlatát tartotta elfogadhatóbbnak. Egy-két szempontot említenék, hogy milyen érvek szóltak az említett cég mellett.

A Gáz-Coop Kft a késedelmi kötbért napi bruttó 50 e Ft-ban, míg a Hettyei Éptech Kft 100 e Ft-ban határozta meg. A Hettyei Éptech kft. pontosabb méretkimutatással és szakszerűbb kiírásal rendelkezik. És ami nagyon lényeges, az utóbbi kft 1.200 e Ft-tal kevesebbért vállalná a kivitelezést.

A műszaki ellenőri feladatok ellátására kértem árajánlatot Szabó Dániel építészmérnöktől, aki a kivitelezési összeg 1,7 % - áért vállalná el ezeket a feladatokat.

Megkérem a képviselő-testület tagjait, hogy a napirendi ponttal kapcsolatban mondják el véleményüket.


Söjtöri Dezső alpolgármester: a szakértői vélemény alapján én is a Hettyei Éptech Kft-t javasolnám kivitelezőnek.


Illés László polgármester: kérem a képviselő-testület tagjait, akik egyetértenek azzal, hogy a Zalagyömörői Cifrapalota Óvoda átalakítási és bővítési munkáinak ellátásával bruttó 17.046.816,- Ft összegért a Hettyei Éptech Kft legyen megbízva, a műszaki teendők ellátásával pedig Szabó Dániel építészmérnökkel bruttó 250 e Ft összegért kössön szerződést az önkormányzat, kézfeltartással szavazzanak.


Zalagyömörő Község Önkormányzatának Képviselő-testülete 3 igen szavazattal – ellenszavazat és tartózkodás nélkül – meghozta az alábbi határozatot:


		9/2014. (III.25.) sz. ök.  h a t á r o z a t:
Zalagyömörő Község Önkormányzatának Képviselő-testülete a Zalagyömörői Cifrapalota Óvoda átalakítási és bővítési munkáinak kivitelezési munkáira kiírt pályázat nyertes ajánlat tevőjének a Hettyei Éptech Kft. 8473 Gyepükaján, Kossuth u. 39. székhely alatti kivitelezőt hirdeti ki. 
A kivitelező ajánlatát bruttó 17.046.816,- Ft összegben fogadja el.  
	
		A képviselő-testület felhatalmazza a polgármestert, hogy a Hettyei 		Éptech Kft-vel a kivitelezői szerződést kösse meg.

		Felelős:	Illés László polgármester
		Határidő:	2014. április 30.


Zalagyömörő Község Önkormányzatának Képviselő-testülete 3 igen szavazattal – ellenszavazat és tartózkodás nélkül – meghozta az alábbi határozatot:


		10/2014. (III.25.) sz. ök.  h a t á r o z a t á t
Zalagyömörő Község Önkormányzatának Képviselő-testülete a Zalagyömörői Cifrapalota Óvoda átalakítási és bővítési munkái műszaki ellenőri feladatainak ellátásával megbízza Szabó Dániel 8330 Sümeg, Bem u. 9. (lakcím) székhelyű, - műszaki ellenőri képesítéssel rendelkező – építészmérnököt. 

A műszaki ellenőri feladatok ellátására bruttó 250.000.-Ft megbízási díjat állapítanak meg. 

Felhatalmazzák a polgármestert, hogy a műszaki ellenőrrel a szerződést kösse meg. 

		Felelős:	Illés László polgármester
		Határidő:	2014. április 30.



2./ napirend:	Helyi Választási Bizottság megválasztása
		Előadó:	Pallér Edina jegyző megbízásából
			Bencze Gyöngyi aljegyző

Bencze Gyöngyi aljegyző: A választási eljárásról szóló törvény 2013. évi XXXVI. törvény alapján a Helyi Választási Bizottság tagjainak száma meghatározott, akik egy szavazókörös településen ellátja a Szavazatszámláló Bizottsági feladatokat is,  5 tag és 2 póttag szükséges. A tagok megválasztására a helyi önkormányzati választások előtt kerül sor. Ennek megfelelően a négy éve választott helyi választási bizottság illetve szavazatszámláló bizottság tagjai pótolni szükséges. A tagok nevére a jegyző tesz javaslatot, a képviselő-testület választja meg őket.

A választási eljárásról szóló törvény 37. § alapján az egyes közjogi tisztségviselők esküjéről 


és fogadalmáról szóló törvény szerint esküt tesznek. A Vjt. 39. § alapján tagjaik sorából megválasztják az elnököt és a helyettest. Az esküt a polgármester előtt kell letenni.  

Ennek alapján javaslom megválasztani új tagként:

Lőrincz Adriennt, és Domonkos Bélánét, illetve póttagként Mohari Zoltánt.

Ők ennek a funkciónak a betöltését előzetesen vállalták. A továbbiakban ma este 17.00 órakor a polgármester előtt esküt kell tenni minden bizottsági tagnak. Ezenkívül összeférhetetlenségükről is nyilatkozni kell.

A helyi választási bizottságnak vannak delegáltjai is, nekik is ma délután kell letenni az esküt.


Illés László polgármester: megkérem a képviselő-testület tagjait, akik egyetértenek az aljegyző javaslatával, melyszerint a Helyi Választási Bizottság Lőrincz Adrienn és Domonkos Béláné taggal, valamint Mohari Zoltán póttaggal egészüljön ki, kézfeltartással szavazzanak.


Zalagyömörő Község Önkormányzatának Képviselő-testülete egyhangúlag három igen szavazattal - ellenszavazat és tartózkodás nélkül – meghozta a következő határozatot:


		11/2014.(III.25.) sz. ök.  h a t á r o z a t á t:

Zalagyömörő Község Önkormányzatának Képviselő-testülete úgy határozott, hogy a választási eljárásról szóló 2013. évi XXXVI. törvény 35. § alapján Zalagyömörő Község Helyi Választási Bizottságába 
· Lőrincz Adrienn Zalagyömörő Petőfi utca 1. szám,
· Domonkos Béláné Zalagyömörő, Kisfaludy utca 31. szám tagnak, 
· Mohari Zoltán Zalagyömörő Rákóczi utca 13. szám alatti lakosokat póttagnak választja.
Felkéri a polgármestert, hogy a bizottsági tagok eskü tételéről gondoskodjon. 
Felelős: Illés László polgármester
Határidő: azonnal


3./ napirend: Vegyes ügyek
Előadó: Illés László polgármester


Illés László polgármester: Elmondja, hogy az alábbiakban szeretné tájékoztatni a képviselő-testületet a két ülés között történt eseményekről:

- az adósságkonszolidációban részt nem vett önkormányzatok, így Zalagyömörő önkormányzata is pályázhatott támogatásra. A pályázaton 6,5 millió forinttal támogatták önkormányzatunkat. Mint ahogy a testületi ülésen is előzetesen már szó volt róla, ebből az összegből szeretnénk a községben a járdákat felújítani.

- A Polgármesteri Hivatalnál, a volt Iskola épületénél és a Gondolat tónál park-, kertrendezés, illetve faültetés történt.

- Április 25-én lomtalanítás lesz a községben. 2 db 30 m3 konténert kértem. Az önkormányzat kisgépe segít összeszedni a lomokat. 

- Az E-ON áramszünetet jelentett be gallyazási munkálatok miatt április 14., 15., és 16-ára vonatkozóan.

- Március 15-e alkalmából koszorúztunk a temetőben.

- A csatorna beruházással kapcsolatban sajtótájékoztató volt. Az ott elhangzottak értelmében idén április 1-jétől kezdődne az utak helyreállítása.

- Sövényvágót szeretnék vásárolni, hogy az önkormányzat területén lévő sövényeket rendbe 
tudjuk tenni. Amennyiben a lakosság köréből is igény lenne rá természetesen kezelővel együtt térítés ellenében odaadjuk.


Söjtöri Dezső alpolgármester Megkérdezte, hogy az óvodai beiratás időpontja mikor lesz. Megkérdezte továbbá, hogy az óvodavezető vezetői pótlékot kaphat-e?

Illés László polgármester: Az óvodai beíratás időpontja: 2014. április 28., 29., 8. órától 16. óráig. Az intézmény vezetője vezetői pótlékát és kinevezését abban az esetben kaphatja meg, ha megszerzi az ehhez szükséges képesítését.


Több napirend és hozzászólás nem volt, a polgármester az ülést 13 óra 35 perckor bezárta.



K.m.f.



    Illés László			                   Bencze Gyöngyi
   polgármester				       aljegyző
				a jegyzőkönyv tartalmáért felelős jelen lévő

    
       Söjtöri Dezső				    Dr. Tőtős András
jegyzőkönyv hitelesítő 				jegyzőkönyv hitelesítő 



Záradék:

Magyarország helyi önkormányzatairól szóló 2011. évi CLXXXIX. törvény 52. § (2) bekezdése értelmében a képviselő-testület ülésének a jegyzőkönyvét a polgármester és a jegyző írja alá. 


Pallér Edina
jegyző
